L 45/1412
MT
Il-Ġurnal Uffiċjali tal-Unjoni Ewropea
24.2.2022
IL-KUMMISSJONI PROĠETTI PILOTA
KAPITOLU PP 02 — INVESTIMENTI STRATEĠIĊI EWROPEJ (ikompli) PP 02 21
(ikompli)
PP 02 21 03
(ikompli) Fl-istess ħin il-fornituri, b’mod partikolari l-SMEs Ewropej u n-negozji ġodda li joffru teknoloġiji avvanzati li jirrispettaw l-ambjent jew soluzzjonijiet innovattivi, jiksbu rikonoxximent bħala sħab fdati fit-twettiq ta’ soluzzjonijiet diġitali moderni għas-servizzi pubbliċi.
Il-proġett għandu jiġi żviluppat bl-użu tal-aħħar standards tad-disinn tasservizzi disponibbli u bi djalogu ma’ firxa wiesgħa ta’ partijiet ikkonċernati, inklużi korpi pubbliċi u SMEs minn madwar l-Unjoni kollha.
Dan ikun jappoġġa l-modernizzazzjoni tal-amministrazzjonijiet pubbliċi madwar l-Unjoni kollha, billi jsaħħaħ l-isforzi biex tinkiseb it-tranżizzjoni ekoloġika tal-Ewropa permezz tal-adozzjoni aktar effiċjenti ta’ soluzzjonijiet innovattivi.
Huwa wkoll għodda importanti biex jiġu involuti ċ-ċittadini tal-Unjoni.
Din l-inizjattiva għandha l-għan ukoll li tappoġġa l-objettiv tal-Kummissjoni li tistimula trasformazzjoni diġitali li se tkun ta’ benefiċċju għal kulħadd, inklużi ċ-ċittadini u n-negozji.
Jekk jiġi implimentat bis-sħiħ, il-proġett se jikkontribwixxi b'mod pożittiv biex jintlaħqu l-objettivi tal-Unjoni li ġejjin: (a) l-Istrateġija Diġitali, (ba) l-Istrateġija Ġdida għall-SMEs, (c) l-Istrateġija Industrijali u (d) Patt Ekoloġiku Ewropew.
Din l-inizjattiva tipprovdi wkoll input importanti għal ġol-Pjan ta’ Azzjoni l-ġdid tal-Gvern elettroniku, li għalih diġà għaddejjin xogħlijiet preparatorji, u bħala tweġiba għall-ħtiġijiet diġitali li qed jiżdiedu.
Il-pjattaforma innovattiva GovTech u s-soluzzjonijiet ipprovduti minn intrapriżi kosteffiċjenti u li jirrispettaw l-ambjent se jkomplu jikkontribwixxu għall-irkupru ekonomiku talUnjoni, li huwa ta’ importanza kritika għar-realtà ta’ wara l-COVID-19.
Il-proġett pilota se jilħaq l-objettivi tiegħu billi jgħaqqad flimkien l-attivitajiet minn fuq għal isfel, l-attivitajiet minn isfel għal fuq u r-riċerka diretta tal-fehmiet taċ-ċittadini.
Attivitajiet minn fuq għal isfel:
Din l-azzjoni għandha l-għan li tinvolvi ruħha mal-amministrazzjonijiet pubbliċi f’eżerċizzju ta’ prospettiva maħsub biex jippromwovi l-allinjament tal-istrateġiji tagħhom u l-pjanijiet direzzjonali tal-implimentazzjoni tas-soluzzjonijiet diġitali.
Permezz ta’ dan, il-proġett se jappoġġa s-simplifikazzjoni tas-servizzi pubbliċi u jikkontribwixxi għattranżizzjoni sostenibbli tal-Ewropa.
L-approċċ ta' bini tax-xenarji, flimkien mal-kondiviżjoni tal-istejjer ta’ suċċess, se jintuża biex jiżvela d-dinamika ta’ ekosistema li qed tevolvi malajr.
Hija għandha tidentifika wkoll fejn l-użu u l-provenjenza konġunta tas-soluzzjonijiet diġitali mill-amministrazzjonijiet pubbliċi jistgħu joħolqu opportunitajiet ġodda għall-SMEs u għan-negozji ġodda.
Din l-analiżi se tappoġġa l-isforzi biex jintużaw soluzzjonijiet diġitali fl-amministrazzjonijiet pubbliċi biex jintlaħqu l-objettivi strateġiċi tal-Unjoni, inkluża l-ġlieda kontra t-tibdil fil-klima u l-promozzjoni tat-tranżizzjoni diġitali.
Attivitajiet minn isfel għal fuq:
Din l-azzjoni għandha l-għan li tinvolvi ruħha mal-ekosistema GovTech li qed tikber b’rata mgħaġġla sabiex tiġbor l-ideat li jgħinu lill-amministrazzjonijiet pubbliċi jadottaw soluzzjonijiet diġitali.
Din se tappoġġa l-iżvilupp jew l-użu ta’ pjattaforma komuni waħda biex jinġabru l-isfidi u biex l-amministrazzjonijiet pubbliċi l-oħra jkunu jistgħu jikkontribwixxu jew jiffurmaw parti minn konsorzju involut fi sfida partikolari u jiksbu soluzzjonijiet mill-fornituri.
Fil-fażi pilota, l-azzjoni għandha tikkonċentra fuq ideat biex jingħata appoġġ lil objettiv wieħed jew aktar tal-Unjoni kif imsemmi fid-dokumenti strateġiċi ppreżentati mill-Kummissjoni fl-2020.
Pereżempju: L-isfida tal-Innovazzjoni Diġitali, varata mill-proġett pilota "L-użu mill-ġdid tal-istandards diġitali biex jiġi appoġġat is-settur tal-SMEs, u approvata fl-ambitu tal-baġit tal-2019, tista’ tintuża bħala sors ta’ ispirazzjoni billi dan il-format ħareġ ta’ suċċess billi involva ekosistema wiesgħa ta’ atturi u ideat innovattivi tal-crowdsourcing (*).